b'\n_START_ARTICLE_\nMovsar Barajev\n_START_PARAGRAPH_\nMovsar Buharovich Barajev (tjetjensk: \xd0\x9c\xd0\xbe\xd0\xb2\xd1\x81\xd0\xb0\xd1\x80 \xd0\x91\xd1\x83\xd1\x85\xd0\xb0\xd1\x80\xd0\xbe\xd0\xb2\xd0\xb8\xd1\x87 \xd0\x91\xd0\xb0\xd1\x80\xd0\xb0\xd0\xb5\xd0\xb2; 26. oktober 1979 \xe2\x80\x93 26. oktober 2002), tidligere kendt som Suleimanov, var en tjetjensk terrorisk der i oktober 2002 ledte banden (Special Purpose Islamic Regiment) der stod bag terrorangrebet mod Dubrovka-teateret i Moskva (129+ d\xc3\xb8de). Barajev blev selv dr\xc3\xa6bt af russiske sikkerhedsstyrker under stormen p\xc3\xa5 teateret. Han d\xc3\xb8de p\xc3\xa5 sin 23. \xc3\xa5rs f\xc3\xb8dselsdag._NEWLINE_Movsar Barajev var nev\xc3\xb8 til den berygtede tjetjenske bandit Arbi Barajev, der var den oprindelige skaber af gruppen Special Purpose Islamic Regiment (SPIR). Da Arbi Barajev blev dr\xc3\xa6bt (if\xc3\xb8lge nogle beretninger tortureret til d\xc3\xb8de) af russiske sikkerhedsstyrker i 2001 overtog Movsar ledelsen af gruppen. Movsar der oprindeligt hed "Movsar Suleimanov" skiftede i den anledning navn til "Movsar Barajev" for at \xc3\xa6re hans onkel. Movsar Barajev var, ligesom hans onkel Arbi, en svoren fjende af den tjetjenske "pr\xc3\xa6sident" Aslan Maskhadov_NEWLINE_Movsar Barajev drejede SPIR, der under Arbi Barajevs ledelse hovedsageligt blot havde v\xc3\xa6ret en lokal tjetjensk kriminel bande \xe2\x80\x93 om end en s\xc3\xa6rdeles brutal og voldelig af slagsen, over i en mere politisk og religi\xc3\xb8s retning. Movsar Barajev brugte SPIR til at kanalisere penge fra arabiske terrororganisationer til sig selv og andre tjetjenske grupper. Under Movsars ledelse startede gruppen en serie af v\xc3\xa6bnede angreb og terrorangreb p\xc3\xa5 russiske styrker, hvilket ultimativt ledte til terrorangrebet i Moskva hvor han ledte en bande p\xc3\xa5 omkring 40 SPIR terrorister (inklusivt stor andel meget omtalte kvindelige selvmordsterrorister kaldet shahidka). De holdt omkring 850 gidsler fanget i tre d\xc3\xb8gn og truede med at dr\xc3\xa6be dem alle hvis ikke deres krav blev opfyldt. Movsar Barajev og hovedparten af angriberne d\xc3\xb8de under den afsluttende storm af russiske specialstyrker (Spetsnaz \xe2\x80\x93 Alfa). Ingen af hans krav blev opfyldt.'